FAMÍLIES PEL VALENCIÀ

Espectacle.- Petit Break
2026-02-15 18:00 - 19:00 (Europe/Paris) | La Rambleta, Bulevar Sur, esq. Carrer Pío IX, València, L'Horta, 46017
Amb Petit Break, la companyia Brodas Bros vol retre un homenatge al Hip Hop i tota la galàxia de ritmes, músiques i maneres de bellugar-se que l’envolten. Dos personatges inseparables, la Hip i la Hop, trobaran el seu lloc dins l’univers de la música. El petit públic que vindrà a veure l’espectacle les acompanyarà en aquest viatge participatiu de descoberta. El beatbox, el DJing, l’scratch, el breakdancing, el graffiti, aspectes fonamentals de la cultura del Hip Hop, passejaran pel nostre escenari omplint-lo de colors. Transformarem l’espai en dos gegants plats de punxar i les nostres dues protagonistes ballaran un espectacular remix de clàssics de l’època. Acompanyant-les en aquest viatge també hi haurà en Beat i la Break.
Us atreviu a repetir amb nosaltres les paraules màgiques que us faran entrar en aquesta galàxia llunyana (que va néixer a principis dels anys 70)? «HIP HOP HOUSE POP LOCKING BREAK»
Edat recomanada de 3 a 9 anys
Més informació i compra d’entrades: Rambleta
Tràiler.- Petit Break

Visita guiada Jardí Botànic.- BOTardoNIC
2026-03-08 11:00 - 12:30 | Jardí Botànic de València, C/ Quart 80, València, L'Horta, 46008
La tardor transforma el Jardí Botànic en un espectacle de colors i textures. BOTardorNIC és el cicle de visites guiades per descobrir aquest museu viu amb els cinc sentits. Les visites tindran lloc del 25 d’octubre de 2025 a març de 2026, a les 11 h i sempre en cap de setmana. Dissabtes per a públic general i diumenges per a famílies, amb taller infantil inclòs.
Més informació i venda d’entrades: Jardí Botànic
*El dilluns de cada setmana s’obri la reserva de plaça al web del Botànic.

Concert. La Fúmiga
2026-03-27 19:00 - 23:30 | Port d’Alacant, Moll 12 de Llevant, Alacant, 03001
ALACANT DIU SÍ AL VALENCIÀ
El pròxim 27 de març de 2026 a Alacant s’inicia “L’últim abraç”, la gran gira de comiat de La Fúmiga, una dècada de música i germanor d’un dels fenòmens musicals valencians més importants de la nostra història recent. També amb Sandra Montfort i Quinto.

Concert: La Gossa Sorda. Minigira "a Tornallom"
2026-04-25 20:30 - 2026-04-26 00:30 | Centre multiactivitats de Picassent, Carrer Clara Campoamor s/n, Picassent, València, 46220, Spain
🎶 La Gossa Sorda torna amb “a TORNALLOM”📅 El pròxim 25 d’abril, Picassent acollirà el retorn d’una de les bandes més influents i estimades de la música en valencià: La Gossa Sorda. Amb una trajectòria que ha marcat generacions i ha posat banda sonora a les lluites socials del nostre país, el grup inicia una minigira de tres dates sota el nom “A Tornallom”, que també passarà per Palma (2 de maig, plaça de Bous) i Cunit (23 de maig).🔧 Fidels als seus valors, la banda aposta per un format autogestionat, allunyat dels grans festivals. En aquesta línia, la gira servirà per activar col·laboracions amb entitats cíviques i causes socials.💛 Al concert de Picassent, es proposarà una microdonació d’1 euro per entrada per a Famílies pel Valencià, que Caixa Popular igualarà amb un altre euro. Una manera directa de donar suport a la llengua i a les iniciatives que la defensen.🔥 No et quedes fora: vine a Picassent i forma part del retorn d’una banda que ha fet història i que torna per seguir transformant-la!Més informació: Venda d’Entrades a través de: Moving Tickets | Preu 35 € (aforament 15.000)
